**Erich Anton Paul von Däniken**, nado en Zofingen o 14 de abril de 1935, é un autor suízo de varios libros que fan afirmacións sobre as supostas influencias extraterrestres na cultura humana primitiva, incluído o best-seller *Erinnerungen an die Zukunft* (1968). Von Däniken é unha das principais figuras responsables de popularizar as hipóteses do "paleocontacto" e dos antigos astronautas. As ideas expostas nos seus libros son rexeitadas por unha maioría de científicos e académicos, que clasifican o seu traballo como pseudohistoria, pseudoarqueoloxía e pseudociencia. Ó comezo da súa carreira, foi xulgado e condenado por varios cargos de fraude ou malversación, e mesmo escribiu un dos seus libros na cadea.

O escritor foi acusado de plaxio pola súa obra *The Gold of the Gods*, onde utilizou fotografías sen permiso e adxudicouse unha expedición á cova dos Tayos, a cal se demostraría que foi falsa.

Traxectoria
-----------

Von Däniken naceu en Zofingen (Suíza). Educado como católico estrito, asistiu á escola católica internacional de Saint-Michel, en Friburgo (Suíza). Durante o seu tempo na escola rexeitou as interpretacións da igrexa da Biblia, e desenvolveu o seu interese pola astronomía e o fenómeno dos pratos volantes.

Á idade de 19 anos, Von Däniken foi condenado a catro meses de prisión por roubo. Von Däniken deixou a escola e traballou como aprendiz dun hoteleiro suízo.
Traballou como empregado nun hotel en Exipto, onde foi declarado culpable de fraude e malversación de fondos.

Máis adiante traballou como empregado do Rosenhügel Hotel en Davos (Suíza), período durante o que escribiu *Erinnerungen an die Zukunft*.
En decembro de 1964, von Däniken escribiu un artigo titulado «Hatten unsere Vorfahren Besuch aus dem Weltraum?» (‘os nosos antepasados foron visitados dende o espazo?’), para o xornal alemán-canadense *Der Nordwesten.* O manuscrito de *Erinnerungen an die Zukunft* foi aceptado por un editor a principios de 1967, e impreso en marzo de 1968.

En novembro de 1968 von Däniken foi arrestado por fraude, falsificación de documentos de hoteis e falsas referencias de crédito, para obter préstamos por valor de 130 000 dólares estadounidenses durante un período de doce anos.
Dous anos máis tarde, Von Däniken foi condenado por «repetida e mantida» malversación de fondos, fraude e falsificación; o fallo do tribunal alegaba que o escritor estivera vivindo unha vida ao estilo dun *playboy*.
Von Däniken entregou unha alegación en favor da nulidade da sentenza, sobre a base de que as súas intencións non eran maliciosas e que as entidades de crédito tiveran a culpa por non investigar adecuadamente as súas referencias fraudulentas.
O 13 de febreiro de 1970, Von Däniken foi condenado a tres anos e medio de prisión e unha multa de 3000 CHF (francos suízos).
Cumpriu un ano de condena antes de ser posto en liberdade.

O seu primeiro libro, *Erinnerungen an die Zukunft*, fora publicado na data do seu xuízo, e as súas vendas permitíronlle pagar as súas débedas e deixar o negocio hoteleiro. Von Däniken escribiu o seu segundo libro, *Gods from Outer Space*, mentres estaba na cadea.

Notas
-----

1. ↑  Fagan, Brian M. (2000). *In the beginning: an introduction to archaeology* (10th ed.). Prentice-Hall. pp. 17–18. ISBN 978-0-13-030731-6. … Flamboyant pseudoarchaeology of the type espoused by von Däniken and Hancock will always appeal to people who are impatient …
2. ↑  Orser, Charles E. (2003). *Race and practice in archaeological interpretation*. University of Pennsylvania Press. p. 73. ISBN 978-0-8122-3750-4.
3. ↑  Fritze, Ronald H. (2009). *Invented Knowledge: False History, Fake Science and Pseudo-religions*. Reaktion Books. pp. 13, 200, 201. ISBN 978-1-86189-430-4.
4. ↑  Lingeman, Richard R. (31 de marzo de 1974). The New York Times, ed. "Erich von Daniken's Genesis". p. 6.
5. ↑  Espinoza, Gustavo (19 de decembro de 2013). "Mundo oculto del mundo - Jaime Rodriguez - Cueva de los Tayos la verdad - Parte 3". Consultado o 27 de abril de 2017.
6. 1 2 3 4 5 6 7  "Entrevista en Playboy". *Playboy* **21** (8). agosto de 1974.
7. ↑  Story, Ronald (1976). *The space-gods revealed : a close look at the theories of Erich von Däniken.* New York: Harper & Row. pp. 1. ISBN 0-06-014141-7.
8. ↑  Story, Ronald (1976). *The space-gods revealed: a close look at the theories of Erich von Däniken.* New York: Harper & Row. ISBN 0-06-014141-7.
9. ↑  Krassa, Piter (1976). *Disciple of the Gods: A biography of Erich Von Däniken*. W.H.Allen & Co.Ltd. p. 74.
10. 1 2 3 4 5  Story, Ronald (1976). *The space-gods revealed : a close look at the theories of Erich von Däniken.* New York: Harper & Row. ISBN 0-06-014141-7.
11. 1 2 3  Lingeman, Richard R. (31 de marzo de 1974). "Erich von Daniken's Genesis". *The New York Times*: 6.

|  |  |
| --- | --- |
| Control de autoridades | 
* Wd: Q122965
* WorldCat
* VIAF: 109457153
* Allmovie: p311563
* AlloCiné: 623100
* BIBSYS: 90124198
* BNE: XX1070241
* BNF: 14052164r
* CANTIC: a10879778
* CiNii: DA02077130
* DeutscheBio: 118523260
* Discogs: 507269
* EGAXA: vtls002527045
* FAST: 56524
* Filmportal: ID
* GND: 118523260
* HDS: 043417
* ICCU: CFIV033696
* IMDb: nm0902206
* ISNI: 0000 0001 2321 5520
* LCCN: n80076582
* LibraryThing: danikenerichvon
* Munzinger: 00000012362
* NDL: 00437201
* NKC: jn19990001663
* NLA: 35033296
* NLG: 63613
* NNDB: 000023778
* NTA: 06837772X
* OL: OL1970832A
* PTBNP: 113064
* SELIBR: 184271
* SUDOC: 026833336
* TESF: von\_daniken\_erich
* TMDb: 115247
* UNZ: VonDanikenErich

 |